L 234/44 Jurnalul Oficial al Uniunii Europene 10.9.2011 DECIZIA COMISIEI din 8 septembrie 2011 de modificare, în scopul adaptării la progresul tehnic, a anexei la Directiva 2002/95|CE a Parlamentului European și a Consiliului în ceea ce priveşte scutirile referitoare la aplicații conținând plumb sau cadmiu [notificată cu numărul C(2011) 6309] (Text cu relevanță pentru SEE) (2011/534/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2002/95/CE a Parlamentului European și a Consiliului din 27 ianuarie 2003 privind restricțiile de utilizare a anumitor substanțe periculoase în echi- pamentele electrice și electronice ('), în special articolul 5 alineatul (1) litera (b), întrucât: (1) Directiva 2002/95/CE interzice folosirea plumbului şi a cadmiului în echipamentele electrice şi electronice introduse pe piață după 1 iulie 2006. (2) Înlocuirea plumbului din materialele ceramice dielectrice de tip PZT (titanat-zirconat de plumb) din condensatori care fac parte din circuite integrate sau din semicon- ductoare discrete este încă impracticabilă din punct de vedere tehnic. Folosirea plumbului în aceste materiale trebuie, prin urmare, să fie scutită de interdicţie. (3) Înlocuirea cadmiului din fotorezistoare pentru optocu- ploare analogice folosite în echipamente audio profe- sionale este încă impracticabilă din punct de vedere tehnic. Folosirea cadmiului în aceste fotorezistoare trebuie, prin urmare, să fie scutită de interdicţie. Cu toate acestea, scutirea trebuie să aibă o durată limitată, dat fiind că cercetările în domeniul tehnologiei fără cadmiu sunt în desfășurare și ar putea să apară înlocuitori în următorii trei ani. () JO L 37, 13.2.2003, p. 19. (4) Prin urmare, Directiva 2002/95/CE trebuie să fie modi- ficată în consecință. (5)  În conformitate cu articolul 5 alineatul (2) din Directiva 2002/95/CE, Comisia a consultat părțile interesate. (6)  Măsurile prevăzute de prezenta decizie sunt conforme cu avizul comitetului instituit prin articolul 18 din Directiva 2006/12/CE a Parlamentului European şi a Consiliului (?), ADOPTĂ PREZENTA DECIZIE: Articolul 1 Anexa la Directiva 2002/95/CE se modifică în conformitate cu anexa la prezenta decizie. Articolul 2 Prezenta decizie se adresează statelor membre. Adoptat la Bruxelles, 8 septembrie 2011. Pentru Comisie Janez POTOCNIK Membru al Comisiei () JO L 114, 27.4.2006, p. 9.